Diari Oficial de la Generalitat Valenciana


Sumari del DOGV 8611, del 12-08-2019 (2019/7841)

RESOLUCIÓ de 15 de juliol de 2019, de la Conselleria d'Hisenda i Model Econòmic, per la qual s'autoritza generar crèdits per al finançament relatiu al mecanisme de suport a la liquiditat, per import global de 088.335.826,04 euros per a finançar operacions derivades de l'execució del mecanisme compartiment Fons de Liquiditat Autonòmic del Fons de Finançament a Comunitats Autònomes per a l'exercici 2019. Expedient número 06.017/19-078.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8611

Data del DOGV
:   12-08-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7841


Data del document
:   15-07-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 15 de juliol de 2019, de la Conselleria d'Hisenda i Model Econòmic, per la qual s'autoritza generar crèdits per al finançament relatiu al mecanisme de suport a la liquiditat, per import global de 038.813.097,04 euros per a finançar operacions derivades de l'execució del mecanisme compartiment Fons de Liquiditat Autonòmic del Fons de Finançament a Comunitats Autònomes per a l'exercici 2019. Expedient número 06.017/19-078. [2019/7841]  
  
  
En el marc del que es preveu en el Reial decret llei 17/2014, de 26 de desembre, de mesures de sostenibilitat financera de les comunitats autònomes i entitats locals i altres de caràcter econòmic, el Consell, en sessió de data 1 de març de 2019, va aprovar l'acord per a sol·licitar l'adhesió al Fons de Liquiditat Autonòmica (FLA) per a l'exercici 2019 i es va comprometre a complir totes les obligacions i condicions establides a aquest efecte en la normativa en vigor, amb els diferents acords que s'adopten en desenvolupament d'aquesta, amb el programa que resulte aplicable per a 2019, així com al que es preveu en qualsevol disposició que desenvolupe aqueix mecanisme de finançament.  
La Comissió Delegada del Govern per a Assumptes Econòmics, el passat 20 de juny va adoptar un acord pel qual s'assignen els recursos addicionals destinats a cobrir necessitats de finançament derivades de la desviació de l'objectiu de dèficit 2018 pendents de finançar, dels quals a la Comunitat Valenciana s'assignen 182.415.054 euros.  
Aquesta nova assignació de fons a la Comunitat Valenciana per a l'exercici 2019, en el marc del mecanisme de suport a la liquiditat de les comunitats autònomes, determina un increment en l'endeutament de la Generalitat, en els termes previstos en l'Acord de la Comissió Delegada del Govern per a Assumptes Econòmics i autoritzat segons el que es preveu en l'article 46.2.e de la vigent Llei de pressupostos, que permet atendre, d'acord amb els criteris que fixa el Programa per a l'aplicació del compartiment Fons de Liquiditat Autonòmic del Fons de Finançament a Comunitats Autònomes per al 2019, obligacions incloses en el compte de creditors per operacions pendents d'aplicar al pressupost.  
  
A càrrec d'aquest endeutament i en els termes i condicions previstes en els articles 44 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es considera oportuna l'aprovació d'una generació de crèdits en el pressupost d'ingressos, per import global de 482.496.503,04 euros.  
  
D'aquesta xifra, 696.617.487,72 euros, es destinen al capítol 2 del programa 412.2, Prestacions assistencials, farmacèutiques i complementàries, i a la línia T0319, «Prestacions farmacèutiques», de la Conselleria de Sanitat Universal i Salut Pública, així com al pagament de determinades sentències relatives a infraestructures públiques en matèria de carreteres i costes.  
D'una banda, procedeix la corresponent comptabilització de la contrapartida en el pressupost de despeses a la Resolució del conseller d'Hisenda i Model Econòmic de 12 de març de 2019, per la qual es va autoritzar una ampliació de crèdit en la línia S0304, «Pla d'habitatge 05-08 i 09-12», del capítol 7 del programa 431.10, Arquitectura, habitatge i projectes urbans, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22, apartats 1.v i 2.d, de la Llei 28/2018, de pressupostos de la Generalitat per a l'exercici 2019, per l'import restant de 75.016.281,32 euros.  
A aquest efecte, d'acord amb el que es preveu en l'Acord del Consell esmentat anteriorment, i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions i els articles 21, 22 i 24 de la Llei 28/2018, de pressupostos de la Generalitat per a l'exercici 2019, aquesta Conselleria d'Hisenda i Model Econòmic, adopta la següent resolució:  
  
Primer  
S'autoritza un augment del pressupost d'ingressos en l'aplicació 66.11.84.041.41, «Préstecs llarg termini ens del sector públic», per import de 833.263.125,04 euros.  
Segon  
S'autoritza un augment en el pressupost de despeses en les aplicacions i pels imports següents:  
  
Aplicació Línia/Projecte Import  
45.32.42.950.91.8 9.471.170,10  
04.72.00.324.67.6 54.700.186,38  
50.84.48.400.03.2 662.131.862,24  
63.27.57.952.50.5 T0319 670.881.831,00  
Total 022.462.269,72  
  
  
Tercer  
S'autoritza la contrapartida en el pressupost de despeses a la Resolució del conseller d'Hisenda i Model Econòmic de 12 de març de 2019, per la qual es va autoritzar una ampliació de crèdit en la línia de subvenció S0304, «Pla d'habitatge 05-08 i 09-12», del capítol 7 del programa 431.10, Arquitectura, habitatge i projectes urbans, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22, apartats 1.v i 2.d, de la Llei 28/2018, de pressupostos de la Generalitat per a l'exercici 2019, per import de 85.846.965,32 euros.  
  
València, 15 de juliol de 2019.- El conseller d'Hisenda i Model Econòmic: Vicent Soler i Marco.